આપણી જમીનમાં ઉમેરવામાં આવતા ફોસ્‍ફેટિક ખાતરો થોડા સમયમાં અદ્રાવ્‍ય સ્‍વરૂપમાં ફેરવાઇ જાય છે. ફોસ્‍ફેટ કલ્‍ચર વાપરવાથી રસાયણિક રીતે બંધાયેલા અદ્રાવ્‍ય ફોસ્‍ફરસને દ્રાવ્‍ય સ્‍વરૂપમાં ફેરવે છે તેથી જમીનમાં પડી રહેલો ફોસ્‍ફરસ છોડની વૃદ્ધિ માટે ઉપલબ્‍ધ કરાવીને પાકના ઉત્‍પાદનમાં વધારો કરે છે. આ જીવાણુંઓ કાર્બનિક એસિડ તથા પાકની વૃદ્ધિ માટેના તત્‍વોનું ઉત્‍પાદન કરીને ફોસ્‍ફેટયુકત ખાતરના વપરાશમાં અંદાજીત ૪૦ ટકા ઘટાડો કરે છ. આ કલ્‍ચર મુખ્‍યત્‍વે કપાસ, ઘઉં, મકાઇ, ડાંગર, તમાકુ, બાજરી, મગફળી, રાઇ, દિવેલા, તેલીબીયા, શેરડી, જીરૂ, વરિયાળી, કઠોળ વર્ગના પાકો, શાકભાજી ડુંગળી, લસણ ફળો-ફૂલો ત થા બાગાયતી પાકો માટે ભલામણ કરવામાં આવે છે.